stanford-oval/wikipedia huggingface dataset:
גזע המוח
אספקת הדם לגזע המוח

אספקת הדם לגזע המוח היא מהמערכת הוורטברו-בזילרית. העורקים הוורטברליים הם עורקים המספקים דם לעמוד השדרה, ומוצאם מעורק ה- subclavian. לאחר שהם עולים מחוט השדרה, דרך נקב העורף הגדול בבסיס הגולגולת, הם נפגשים ליצירת עורק הנקרא העורק הבזילרי. האיחוד של שני עורקים וורטברליים אלו לעורק בזילרי אחד נעשה באזור הפונס. מהעורק הבזילרי יוצאים ענפים המספקים את גזע המוח-
הענפים של ה- medial & para-median מספקים דם לחלק האמצעי של גזע המוח.
בנוסף קיימים ענפים הקרויים circumflex, המספקים את החלקים הצדדיים של גזע המוח ואת הצרבלום. ענפים אלו כוללים את הבאים- 1. עורק ה- PICA המספק דם למדולה הלטרלית והצברלום הנמצא מאחוריה, 2. עורק ה- AICA המספק דם לכיוון הפונס הלטרלי והצרבלום הסמוך אליו, 3. עורק ה- superior cerebellar artery המספק דם ל- midbrain ולצרבלום הסמוך אליו.
תסמונות שונות כתוצאה מאוטם בגזע המוח

אוטם באחד מהעורקים המספקים דם לגזע המוח יביא לתסמונות קליניות שונות. באופן כללי, אוטם יכול להיות באזור מרכז גזע המוח, או בצידי גזע המוח. פגיעה במרכז גזע המוח תביא לתמונה קלינית שתכלול פגיעה בתנועות עיניים ובלשון. זאת מאחר שגרעיני עצבים 3,4,6 ו- 12 נמצאים במרכז גזע המוח, בעוד שרוב הגרעינים הקרניאליים האחרים נמצאים בצידי גזע המוח. פגיעה בצידי גזע המוח תביא לתמונות קליניות אחרות. להלן מספר דוגמאות לתסמונות של פגיעות בגזע המוח, אשר מביאות לקליניקה ספציפית של תלונות:
תסמונת וובר (weber syndrome) היא תסמונת בה קיים אוטם ב- midbrain הקדמי. התסמינים הקליניים קשורים לפגיעה בעצב III (עצב IV לא נפגע היות שהוא עובר אחורית ולא קדמית במידבריין)- פגיעה זו תתבטא בצניחת עפעף, הרחבת אישון וסטיה הצידה של גלגל העין, בצד הפגיעה עצמה, כמו כן תהיה פגיעה מוטורית אשר תתבטא בשיתוק בצד הנגדי של הגוף, כתוצאה מפגיעה במסלולים של המערכת המוטורית שעוברים באזור זה, וכן פגיעה בשרירי הפנים התחתונים המעוצבבים על ידי עצב VII, היות שמתרחשת פגיעה בגרעין תחתון שלו באזור זה.
תסמונת מילארד-גובלר (millard gobbler syndrome) היא תסמונת בה קיים אוטם בפונס האמצעי. התסמינים הקליניים קשורים בפגיעה בעצבים 5, 6, 7, וכן פגיעה מוטורית היות שהמסלולים המוטוריים עוברים באזור זה. כתוצאה מכך, החולה יסבול מפגיעת תחושה או כאב בפנים באותו הצד המיוחס לפגיעה בגלל פגיעה בעצב V, תתרחש דיפלופיה בגלל פגיעה בעצב VI, וכן פציאליס (שיתוק פנים מלא בצד הפגיעה עצמה) בגלל פגיעה בעצב VII. כמו כן המטופל יסבול משיתוק מוטורי בחצי הגוף ההופכי לצד הפגיעה בגלל פגיעה במסלולים מוטוריים יורדים באיזו זה.
תסמונת וולנברג- תסמונת זו היא האוטם השכיח ביותר בגזע המוח, ונובעת מחסימה של ענף ה- PICA. תסמונת זו פוגעת בחלקים צדדיים של המדולה ומתאפיינת בפגיעות שונות, שהמיוחדת בהן והמסייעת לאבחן תסמונת זו היא הפגיעה הסנסורית בצורת "לוח דמקה"- יש פגיעה סנסורית בפנים בצד הנפגע עצמו, לעומת פגיעה בתחושה בצד הגוף הנגדי (חוסר תחושה בפנים בצד ימין וחוסר תחושה בחלק הגוף השמאלי, למשל). בנוסף, יש ורטיגו, פגיעה בעצבים 9, 10, 12 (וכתוצאה מכך דיסארתריה, דיספגיה ודיספוניה), תסמונת הורנר ופגיעות נוספות.
פגיעה באזור הפונס הצידי, או ב- cerebellar pontine angle, היא פגיעה אשר לרוב נגרמת כתוצאה מאקוסטיק נוירומה או מנינגיומה. פגיעה זו תביא לחוסר בשמיעה, או שמיעה אבנורמלית (טנטון), כאשר לרוב החלק האחראי על שיווי משקל בגרעין עצב 8 הוא יותר תחתון ולכן נפגע פחות. כמו כן, תהיה פגיעה צרבלרית (אטקסיה וכדומה), וכן שיתוק של עצב 7 (השיתוק הוא פריפרי). אם הגידול יתפשט, הוא עלול ללחוץ על עצב 5 ולאחר מכן על המסילות הספינותלמיות המעבירות תחושה.
ראו גם

תסמונת הנעילה
תרדמת
הערות שוליים

1 2  גריג ר. ג. וזימברדו פ.ג. (2010). מבוא לפסיכולוגיה. הוצאת האוניברסיטה הפתוחה.
↑  רוברט ס. וודוורת (1965). פסיכולוגיה. תל אביב: מסדה.
↑  Arnsten, A. F. (2011). Catecholamine influences on dorsolateral prefrontal cortical networks. Biological psychiatry, 69(12), e89-e99.
| --- | --- |
בקרת זהויות :  NLI: 987007283698905171  BnF: cb11944267g (data)  GND: 4072520-0  LCCN: sh85016367  TA98: A14.1.03.009
גזה שבשטין

| --- | --- |

 לידה:  11 בפברואר 1878 קורד, הונגריה 
 פטירה:  2 באפריל 1936 (בגיל 58) בודפשט, ממלכת הונגריה 
 שם לידה:  Stern Jakab 
 מקום קבורה:  בית הקברות היהודי ברחוב קוזמה 
 מקום לימודים:  האוניברסיטה לתאטרון ולקולנוע (1899) 
 
גזה שבשטין (במקור יעקב שטרן, בהונגרית: Sebestyén Géza; קורד, 11 בפברואר 1878 – בודפשט, 2 באפריל 1936) היה שחקן, מנהל במה ומנהל תיאטרון יהודי-הונגרי.
ביוגרפיה

גזה שבשטין נולד במשפחה יהודית כבנם של ז'יגמונד שטרן וגיזלה וירת. ארבעה מתוך חמשת הבנים ממשפחת שבשטין, גזה, ינה, דז'ה ומיהאי, בחרו בקריירת המשחק, האמצעי מבין החמישה בלה שבשטין הפך לכדורגלן מפורסם של מ.ט.ק. בודפשט ושל נבחרת הונגריה בכדורגל. לאחר שגזה סיים את לימודיו באקדמיה לתיאטרון, ערך את הופעת הבכורה שלו בעיר פץ' ב־1 באפריל 1899, בתפקיד שיילוק במחזה הסוחר מוונציה של ויליאם שייקספיר. בשנת 1902 שיחק בחברת בודה-טימישוארה, ובשנת 1905 עבר לשלב חשוב בקריירה שלו לקלוז'-נאפוקה. אחת ההצגות החשובות של "תיאטרון האבן" (Kőszinház) ברחוב פרקש הייתה הבאנק באן של יוז'ף קטונה, בה גילם שבשטין את הבאן גזה פטור. מכאן הצטרף לתיאטרון ההונגרי בשנת 1909, שם הפך לשחקן מוביל, באותו הזמן הופיע גם בתיאטרון הלאומי של בודפשט. הוא שיחק תפקידים גדולים וחשובים, במיוחד תפקידי תככנים, אם כי זה היה בניגוד חד לאינדיבידואליות האזרחית שלו: הוא היה איש עליז, חברותי, בוהמי. ב־21 בנובמבר 1911 בבודפשט, התחתן עם השחקנית היהודיה יולן דנש (1882–1956), בתם של לאיוש קוהן (כהן) ויאנקה ברגר.
בשנת 1914 קיבל על עצמו את ניהול תיאטרון בודה - טימישוארה, ואחר כך בשנת 1920 הפך גם למנהל תיאטרון בודה - מישקולץ. הוא גיבש אנסמבל נהדר משתי התיאטראות טימישוארה ומישקולץ'. הוא שיפץ את בניין העץ של תיאטרון בבודה, שם זכה להצלחה רבה בהפקות קיץ, במיוחד אופרטות. בין היתר, הופיעו שם הנה הונטי, דיולה קאבוש ודיולה צ'ורטוש שמשכו קהל רב. שבשטין יצר מערכת יחסים מצוינת עם הקהל, הוא היה גם במאי מאוד פופולרי במישקולץ ובבודה. ב־14 בנובמבר 1924 הפך גם למנהל תיאטרון העירוני (Városi Színház). הוא עשה שימוש מצוין בהזדמנות זו של ניהול "רב תיאטרון" להחלפת הצגות ושחקנים בין התיאטראות שניהל. לאורך כל הקריירה שלו שמר על קשר לבבי עם האנשים והמוסדות האחראים על התיאטרון. בשנים 1931 עד 1936 היה נשיא התאחדות השחקנים הלאומית, ולפני כן היה יועץ ההתאחדות במשך עשרים וחמש שנה. כשהחל איסוף כספים להקמת התיאטרון הלאומי החדש, הוא היה התורם הראשון: בינואר 1923 הוא הציע עשרת אלפים כתרים למטרות אצילות זו.
גזה שבשטין עזב את מישקולץ בשנת 1926 והוחלף על ידי אחיו הצעיר מיהאי. לאחר מכן הוא נפטר בבודפשט כעבור עשר שנים. לזכרו, נערך בתיאטרון הלאומי במישקולץ טקס אזכרה של גזה שבשטין, שלמעשה סימן את סיום עידן שבשטין במישקולץ. על פי החוק היהודי השני, יהודי לא יכול היה למלא תפקיד בתיאטרון שהיה לו השפעה על הכיוון הרוחני של אותו תיאטרון.
תפקידיו המרכזיים

שיילוק (ויליאם שייקספיר: הסוחר מוונציה)
הרפגון (מולייר: הקמצן)
לוציפר (אימרה מדאץ': הטרגדית האדם)
לה ברט (אדמון רוסטאן: סיראנו דה ברז'ראק)
גבור בארנה (אימרה פלדש: פקידות)
מטרניך (רוסטנד: גוזל העיט)
מרטון צ'ורבה (פרנץ צ'פרגי: הסייח הצהוב)
לקריאה נוספת

אגנש קניארש (ed.). 1000–1990 לקסיקון ביוגרפי הונגרי. mek.oszk.hu.
אלפר, אגנש (2003-02-11). "סודות האופרטה בתיאטרון העירוני". נפסבדשאג. אורכב מ-המקור ב-2011-10-07.
לקסיקון אמנות התיאטרון ההונגרית. ג'רג' סקיי. בודפשט, 1994.
צילום קברו של גזה שבשטין
לקסיקון יהודי הונגרי. 1929. גישה מקוונת
הערות שוליים

↑  Az engedélyt tartalmazó BM rendelet száma/évszáma: 103786/1906. Forrás: MNL-OL 30804. mikrofilm 790. kép 2. karton. Névváltoztatási kimutatások 1906. év 47. oldal 16. sor
↑  "Születési bejegyzése a hőgyészi izraelita hitközség születési akv. 931/1878. folyószáma alatt".
↑  "Sebestyén Gézáné Dénes Jolán halotti bejegyzése a Budapest VIII. kerületi polgári halotti akv. 1828/1956. folyószáma alatt".
↑  A házasságkötés bejegyezve a Bp. VI. kerületi állami házassági akv. 1529/1911. folyószáma alatt.
ג'יון מי-סאון

זהו שם קוריאני; שם המשפחה הוא .
| --- | --- |

 לידה:  7 בדצמבר 1970 סיאול, קוריאה הדרומית 
 התאבדה:  29 ביוני 2019 (בגיל 48) ג'אונג'ו, קוריאה הדרומית 
 מדינה:  קוריאה הדרומית 
 תקופת הפעילות:  1986–2019 (כ־33 שנים)
 מקום לימודים:  המכון לאמנות סיאול 
 בן או בת זוג:  Park Sang-hun (1 בדצמבר 2006–29 ביוני 2019) 
 פרופיל ב-IMDb
 
ג'יון מי-סאון (בקוריאנית: 전미선; ‏7 בדצמבר 1970 – 29 ביוני 2019) הייתה שחקנית דרום-קוריאנית.
קריירה

מי-סאון למדה במכון סיאול לאמנויות (אנ').
את הופעתה הראשונה בטלוויזיה ערכה בשנת 1986, בסדרת הטלוויזיה "MBC Best Theater "What Is Santa Claus?"". את הופעתה הראשונה בקולנוע ערכה בשנת 1990, בסרט "Well, Let's Look at the Sky Sometimes".
היא שיחקה כשחקנית משנה במספר רב של סרטים וסדרות טלוויזיה קוריאניות, עליהם זכתה במספר פרסים מקומיים והייתה מועמדת לקבלת פרסים נוספים.
בשנת 2005 קיבלה את תפקידה הראשי הראשון בסרט "אהבה היא דבר משוגע" (אנ').
היא שיחקה בשניים מסרטיו של הבמאי בונג ג'ון-הו: "זכרונות של רצח" (2003) ו"אמא" (2009).
היא השתתפה גם במספר הצגות תיאטרון. בין השנים 2009–2014 שיחקה בהצגה "Our Mother, 3 Days and 2 Nights". בשנת 2009 השתתפה בהצגה "No Suicides Allowed in Spring".
מותה

ב-29 ביוני 2019 התאבדה ג'יון מי-סאון בתלייה בחדר בבית מלון בעיר ג'אונג'ו (אנ'), בגיל 48.
הערות שוליים

↑  "Actresses pose at a press preview of their new film Funny Neighbors: From left, Yoon Se-ah, Jeon Mi-sun and Yoon Seung-ah". The Chosun Ilbo. 9 באפריל 2011. נבדק ב-2015-02-05. {{cite web}}:  (עזרה)
↑  Choi, Eun-hwa (28 באוגוסט 2011). "Girl K Takes Over TV Screens". enewsWorld. אורכב מ-המקור ב-5 בפברואר 2015. נבדק ב-2015-02-05. {{cite web}}:  (עזרה)
↑  "Five Fingers cast members attend press conference". 10Asia. 16 באוגוסט 2012. נבדק ב-2015-02-05. {{cite web}}:  (עזרה)
↑  박철민→이승준 '사이코메트리 그녀석' 믿보배 라인업 확정. Sports Chosun (בקוריאנית). Naver. 11 בדצמבר 2018. נבדק ב-11 בדצמבר 2018. {{cite web}}:  (עזרה)
↑  Jeon, Jeong-yoon (1 בדצמבר 2005). <연애> 의 전미선, "사랑도, 주연도 늦깎이...딱 내얘기". Cine21 (בקוריאנית). נבדק ב-2015-02-05. {{cite web}}:  (עזרה)
↑  전미선 "마흔에 가까우니 용기 더 생겨". Yonhap (בקוריאנית). 12 באפריל 2011. נבדק ב-2015-02-05. {{cite web}}:  (עזרה)
↑  Lee, Sun-min (18 ביולי 2013). "Drama actors promote new film Hide and Seek". Korea JoongAng Daily. נבדק ב-2015-02-05. {{cite web}}:  (עזרה)
↑  Kim, Dong-joo (18 ביולי 2013). "Son Hyun Joo & Jeon Mi Sun at press conference of Hide And Seek". StarN News. נבדק ב-2015-02-05. {{cite web}}:  (עזרה)
↑  "Actress found dead in Jeonju hotel". 2019-06-29.
↑  "Actress Jun Mi-sun found dead in apparent suicide: Police". 2019-06-29.
↑  "Jeon Mi-seon, Actress in 'The King's Letters,' Dies at 48".
| --- | --- |
בקרת זהויות :  NLI: 987010266794705171  LCCN: no2016097252  VIAF: 173147118134926340655   WorldCat (עם VIAF): 173147118134926340655 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'יון מי-סאון".
גטצ'ינה (נפה)

נוף טיפוסי בנפה.
נפת גָּטְצִ'ינָה הוא מחוז משנה בחלק המרכזי של מחוז לנינגרד. המרכז האדמיניסטרטיבי הוא העיר גטצ'ינה, ומכאן שמה של הנפה.
היסטוריה

הנפה הוקמה בספטמבר 1927, במקום חבל גטצ'ינה, שנוצר בנובמבר 1922 ושמו שונה בשנת 1923 למחוז טרוצקי (פטרוגרד לשעבר).
היסטוריה > מלחמת העולם השנייה

תושבי האזור למדו על תחילתה של המלחמה הפטריוטית הגדולה לאחר השעה 12 בצהריים ב-22 ביוני 1941. כבר באותו יום החלו המתנדבים הראשונים להגיע לשני משרדי הגיוס הצבאיים שהיו באזור. ב-28 ביוני הוחלט על גיוס האוכלוסייה לעבוד על הקמת אזור מבוצר כהגנה מפלישה.
ההפצצות הראשונות של התעופה הגרמנית בשטח הנפה בוצעו ב-5 ביולי. ב-15 באוגוסט החל פינוי הרכוש החקלאי לאזור וולוגדה, למחרת הועלתה הכוננות האזורית והמתקפה הגרמנית באזור החלה מדרום וממערב. בסוף אוגוסט קרבות כבר התנהלו בסביבתה הקרובה של מרכז האזור - העיר גטצ'ינה. בתחילת ספטמבר נכבשו יישובים גדולים עם תחנות רכבת - סיברסקי וויריצה. ב-13 בספטמבר נכבשה גטצ'ינה, וב-15 בספטמבר נכבשה הנפה לחלוטין על ידי חיילים גרמנים המורכבים מארמייה ה-18 וארמיית הטנקים הרביעית. המטה של מפקד ארמייה 18, הגנרל גאורג לינדמן היה ממוקם בכפר סיברסקי.
במהלך הכיבוש שטחו של האזור היה תחת ממשל צבאי. תוכנן לכלול אותו יחד עם שטחים כבושים אחרים של רייכסקומיסריאט מוסקוביה. רשת מחנות ריכוז נוצרה בשטח הנפה, המרכזי שבהם היה מחנה "דולאג-154", שהיה ממוקם בגטצ'ינה (שנקראה אז קרסנוגווארדייסק). ב-21 בספטמבר 1943 הוציאו הרשויות הגרמניות צו לפנות את האוכלוסייה הכפרית אל גרמניה, אוסטריה והמדינות הבלטיות.
שחרור האזור החל ב-20 בינואר 1944. שלושה ימים לאחר מכן, ב-23 בינואר, על פי צו ממשלת ברית המועצות שונה שם העיר קרסנוגווארדייסק לגטצ'ינה, ונפץ קרסנוגווארדייסקי הפכה לנפת גטצ'ינה. גטצ'ינה שוחררה לאחר שלושה ימים של לחימה עזה ב-26 בינואר, והיישובים האחרונים באזור שוחררו ב-3 בפברואר.
היסטוריה > לאחר המלחמה

מיד לאחר השחרור החל האזור להתאושש - חוות קולקטיביות החלו לעבוד, בתי הספר נפתחו והפיתוח גדל.
לאחר המלחמה בוצע שיקום מאסיבי של האזור כולו, שנמשך עד התפרקות ברית המועצות.
מ-1996 עד 2001, ראש הנפה היה אנטולי לדובסקיך ובשנים 2001–2005 - אלכסנדר סודאילנן.
תחבורה

מוקד התחבורה העיקרי של האזור הוא העיר גטצ'ינה.
שדה התעופה סיבוריצי ממוקם בכפר ניקולסקוי ומועדון התעופה ROSTO פועל בתחומו. יש שדה תעופה צבאי סגור בסיברסקי.
נמל התעופה הבינלאומי פולקובו ממוקם במרחק 18 ק"מ מהגבול הצפוני של הנפה.
הסעות הנוסעים באוטובוסים מתבצעות בעיקר על ידי החברות הבאות: Trans-Balt, Piteravto Gatchinamarshrutavto ועוד. המותגים העיקריים של האוטובוסים הם PAZ‏, GolAZ ו-LiAZ. מפעילת התחבורה הציבורית היא חברת "שירות לארגון הסעות אוטובוסים לנוסעים" (Служба организации пассажирских автобусных перевозок).
האורך הכולל של הכבישים המהירים הנפה הוא 107 ק"מ של כבישים פדרליים, 693 ק"מ כבישים אזוריים ו-1,135 ק"מ של דרכים עירוניות.
כלכלה

התעשייה והחקלאות מפותחים מאוד בנפה, כאשר מרכזי התעשייה העיקריים הם הערים - גטצ'ינה וקומונאר (המהווה מרכז תעשיית הנייר).
בגטצ'ינה פועלים מפעלים תעשייתיים מגוונים. מפעלים גדולים להנדסת מכונות כמו "מפעל קריסו", "מפעל בורבסטניק", "אלקטרוניסטנדרט" ו"מפעל גטצ'ינה לייצור ציוד ניסיוני". בנוסף פועלים בה חברות לייצור רהיטים, ציוד קמפינג, קרניז ופירוטכניקה. תעשיית המזון מיוצגת על ידי חברות כגון Galaktika, Bodegas Valdepablo-Neva ועוד.
בשנת 2007 נשלחו סחורות בייצור עצמי בשווי של יותר מ-27 מיליארד רובל, כלומר 22.5% יותר מאשר בשנת 2006.
תיירות

מרכז התיירות הראשי של האזור הוא העיר גטצ'ינה.
תיירות > אטרקציות תיירותיות

בכפר רוז'דסטוונו יש אחוזת מוזיאון של ולדימיר נבוקוב בשם "רוז'דסטוונו", ובכפר סיברסקי ממוקם מוזיאון היסטורי.
בשנת 2007 ביקרו בנפת גאצ'ינה 163,350 תיירים, מתוכם 24,300 זרים.
יש 7 סוכנויות נסיעות, מספר מלונות בגטצ'ינה ומלון בנובי סבט לתיירים.
בשנת 1990, מספר מונומנטים היסטוריים ותרבותיים של הנפה נכללו ברשימת אתרי מורשת עולמית של אונסק"ו ובנפה יש 26 אחוזות היסטוריות מהמאה ה-19.
ישנם גם מוזיאונים הקשורים לאלכסנדר פושקין בכפר וירה, בכפר קוברינו ואחוזת "סווידה" ששימשה את אברם גניבל.
שלטון מקומי

הגוף המייצג של השלטון העצמי המקומי הוא מועצת הצירים. הכוללת 2 נציגים מכל יישוב בנפה: ראש היישוב ואחד הצירים שנבחרו על ידי מועצת צירי היישוב. בראש מועצת הצירים עומד ראש הנפה, שנבחר על ידי המועצה. בשנת 2019 נבחר לראש הנפה ויטלי אנדרייביץ' פילוננקו (מטעם רוסיה המאוחדת).
הגוף המבצע של השלטון העצמי המקומי הוא הממשלה. ראש ממשלת הנפה מתמנה על ידי מועצת הצירים מבין מועמדים שנבחרו על ידי ועדה מיוחדת, שחבריה ממונים על ידי מועצת צירי המחוז באישור מושל מחוז לנינגרד.
חינוך ומדע

בעיר הגדולה בנפה, גטצ'ינה, ממוקם המכון לפיזיקה גרעינית של פטרבורג על שם ב.פ. קונסטנטינוב. ובעיר בלוגורקה ממוקם מכון המחקר הצפון-מערבי להורטיקולטורה.
הערות שוליים

↑  Ленинградская область. Общая площадь земель муниципального образования
↑  Гатчинский район в 1941—1945 годах. Краткая хроника
↑  "Гатчинский рубеж. Гатчина в годы Великой Отечественной войны". אורכב מ-המקור ב-2008-07-24. נבדק ב-2008-05-07.
↑  "Интервью Александра Худилайнена журналу «Промышленно-строительное обозрение»".(הקישור אינו פעיל)
↑  "Туризм в Ленинградской области". אורכב מ-המקור ב-2010-06-07.
↑  Всемирное наследие ЮНЕСКО
↑  Официальный сайт Гатчинского района. Туризм
| מחוז לנינגרד |
| --- | --- | --- |
| מרכז אדמיניסטרטיבי | גטצ'ינה |   |
| ערים | אוטראדנויה • איוואנגורוד • בוקסיטוגורסק • גטצ'ינה • וולוסובו • וולחוב • ויבורג • ויסוצק • וסוולוז'סק • טוסנו • טיחווין • לוגה • לודיינויה פולה • לומונוסוב • ליובאן • מורינו •נוביה לדוגה • ניקולסקויה • סבטוגורסק • סוסנובי בור • סיאסטרוי • סלאנצי • סרטולובו • פודפורוז'יה • פיקאליובו • פריאוזרסק • פרימורסק • קאמנוגורסק • קומונר • קינגיספ • קירובסק • קירישי • שליסלבורג |   |
| מחוזות משנה | בוקסיטוגורסק • גטצ'ינה • ויבורג • וולוסובו • וולחוב • וסוולוז'סק • טוסנו • טיחווין • לוגה •  לודיינויה פולה • לומונוסוב • סוסנובי בור • סלאנצי • פריאוזרסק • פרימורסק • קאמנוגורסק • קומונר • קינגיספ • קירובסק • קירישי |   |
| מושלים | אלכסנדר בליאקוב • ואדים גוסטוב • ולרי סרדיוקוב • אלכסנדר דרוזדנקו |   |
| שונות | סמל • דגל • חלוקה מנהלית • האספה המחוקקת • הממשלה |   |
| --- | --- |
בקרת זהויות :  NLI: 987007545035705171  LCCN: n97085234  VIAF: 157278915   WorldCat (עם VIAF): 157278915 
תחנת הרכבת ווייסקוביצי בנפת גטצ'ינה
ארמון פריוראט, גטצ'ינה
אחוזת "רוז'דסטוונו"
בניין ממשלת נפת גטצ'ינה ברחוב קארל מרקס בגטצ'ינה
גלוטתיון

| --- | --- |

 
 כתיב כימי:  C₁₀H₁₇N₃O₆S 
 מספר CAS:  70-18-8
 
נוסחת שלד של גלוטתיון
מודל תלת-ממדי של גלוטתיון
גְלוּטָתיון (באנגלית: Glutathione) הוא פפטיד קצר ונוגד חימצון חשוב. שמו הכימי, לפי מונחון IUPAC, הוא 
 2-amino-5-{[2-[(carboxymethyl)amino]- 1-(mercaptomethyl)-2-oxoethyl]amino}-5-oxopentanoic acid
גלוטתיון בנוי משלוש חומצות אמינו - גלוטמט, ציסטאין וגליצין - ומכיל קשר פפטידי יוצא דופן בין קבוצת האמין של הציסטאין לבין קבוצת הקרבוקסיל שעל שרשרת הצד של הגלוטמט.
הגלוטתיון יכול להמצא במצב מחוזר, GSH, שבו קבוצת התיול (SH) יכולה להגיב עם רעלנים כדוגמת רדיקלים חופשיים, ולנטרל אותם על ידי העברת אלקטרון. עם מסירת האלקטרון עובר הגלוטתיון למצב מחומצן, GSSG, בו שתי מולקולות נקשרות זו לזו בקשר דיסולפידי. האנזים גלוטתיון רדוקטאז אחראי על חיזור גלוטתיון ממצבו המחומצן חזרה ל-GSH, שהוא המצב בו נמצא הגלוטתיון רוב הזמן.
בתאים של בעלי חיים הגלוטתיון המחוזר מצוי, במצב פיזיולוגי תקין (כשאין הרעלה), בריכוז של כ-5 מילימולר.
פעילות ביולוגית

גלוטתיון משתתף בתהליך סינתזת לויקוטרין (leukotriene), מתווך חשוב בתהליכי אלרגיה ודלקת. הוא קו-פקטור של האנזים גלוטתיון פראוקסידאז. הוא מוצמד לרעלנים ולפסולת שומנית כקבוצה הידרופילית בתהליך ההמרה (ביוטרנפורמציה) לחומצות מרה בכבד. גלוטתיון משמש גם לניטרול (דהטוקסיפיקציה) של מתילגליוקסאל (methylglyoxal), תוצר לוואי רעיל של תהליכים מטבוליים. תהליך זה נעשה על ידי מערכת הגליאוקסלאז.
גלוטתיון משמש כמצע בתגובות אנזימטיות, הן בתגובות קוניוגציה (הצמדה לשומנים) והן בתגובות חיזור, המתרחשות במיקרוזומים ובמיטוכונדריה.
גלוטתיון ופרצטמול

בנוסף לתגובות אנזימטיות, ניתן למצוא את הגלוטתיון משתתף בתגובות קוניוגציה לא אנזימטיות, למשל עם n-acetyl-p-benzoquinone imine, תוצר מטבוליזם של פרצטמול (אקמול). במקרים של הרעלת פרצטמול, רמת התוצר עולה על הרמה שביכולתו של הגלוטתיון לנטרל, והוא הופך רעיל לתאי הכבד, עד לכדי הרעלת כבד ומוות. הטיפול המקובל להרעלת פרצטמול, בעיקר בעקבות ניסיון התאבדות, הוא בהזרקה של אן-אצטילציסטאין (N-acetylcysteine), המשמש לחידוש מלאי הגלוטתיון המחוזר בגוף.
גלוטתיון במוח

שחרור פתולוגי של עודף גלוטמט לסינפסות, למשל במקרים של נזק מוחי עקב פציעה, עלול למנוע ספיגה של ציסטאין, אבן הבניין העיקרית של גלוטתיון. עקב החוסר הנוצר בגלוטתיון נמנעת הפעילות המגינה האנטי-חמצונית שלו, דבר המוביל לפגיעה בתאים ואפילו למות התא.
ג'יוקטולו

| --- | --- |

Giocattolo
 מאפיינים כלליים
 נקרא גם:  Giocattolo Group B
 יצרן:  Giocattolo Motori Pty Ltd
 שנות ייצור:  1986–1989
 הרכבה:  אוסטרליה אוסטרליה
 מרכב:  Rear mid-engine, rear-wheel-drive layout
 משקל:  1,085 ק"ג (דגם מנוע 4,998 סמ"ק)
 בסיס גלגלים:  2,455 מ"מ
 מפרט טכני
 מנוע:  6V צילינדרים, 2,492 סמ"ק המפיק 158 כ"ס (מנוע מרכזי מסוג "Alfa Romeo V6 engine") (יוצרו 4 יחידות)  8V צילינדרים,  4,998 סמ"ק המפיק 300 כ"ס (מנוע מרכזי, מסוג "Holden V8 engine") (יוצרו 11 יחידות)
 הילוכים:  תמסורת ידנית - 5 מהירויות מסוג "ZF"
 מהירות מרבית:  260 קמ"ש (לדגם מנוע 4,998 סמ"ק)
 קשר:  אלפא רומיאו - דגם "אלפא רומיאו ספירנט"  חברת המכוניות "הולדן" (General Motor Holden) האוסטרלית (הורכבו מנועי 8V צילינדרים מסוג "Holden V8 engine" בחלק מהדגמים)
 מעצב:  Barry Lock
ג'יוקטולו
ג'יוקטולו (באנגלית: Giocattolo) היא מכונית ספורט (אשר השתתפה במרוצי מכוניות) בתצורת קופה, 2 דלתות, 2 מושבים, אשר יוצרה על ידי חברת המכוניות "Giocattolo Motori Pty Ltd" האוסטרלית בין השנים 1986–1989.
דגם ה-"ג'יוקטולו" התבסס על דגם "אלפא רומיאו ספירנט" של חברת אלפא רומיאו האיטלקית.
סך הכול יוצרו 15 יחידות.
מפרט

מנוע ה-"ג'יוקטולו" הורכב מאחורי 2 המושבים הקדמיים והוגדר "מנוע מרכזי".
בדגם ה-8V צילינדרים הורכב מנוע חברת "הולדן" (General Motor Holden) האוסטרלית, מסוג "Holden V8 engine".
תאוצת ה-"ג'יוקטולו" (דגם מנוע ה-8V צילינדרים) בין 0-100 קמ"ש היא 5.4 שניות.
דגם ה-"ג'יוקטולו" השתתף ב-מרוצי מכוניות.
תרגום המילה "Giocattolo" מ-איטלקית ל-עברית - "צעצוע".
לקריאה נוספת

ג'יוקטולן 14 מכוניות (motoring.com.au/forgotten-cars-of-australia-the-giocattolo-group-b)
הערות שוליים

↑  ג'יוקטולו - היסטוריהGiocattolo History Site
↑  ג'יוקטולו Giocattolo". alfasud.alfisti.net. Retrieved 2010-03-04.
↑  ג'יוקטולו - מרוץ מכוניותitaliaspeed.com/2007/motorsport/rally/other/targa_tasmania
↑  ג'יוקטולו - נהג מרוצים בן 29 נהרג  Lamont, Leonie (2004-04-20). "Drag racer's death 'preceded by lack of safety precautions'". The Sydney Morning Herald. Sydney,
גלוטוכרונולוגיה

גלוטוכרונולוגיה (מיוונית עתיקה, תיארוך שפה; גלוטו - שפה, לשון, כרונוס - זמן), היא הכינוי לשיטות לקביעת הזמן שבו שתי שפות או יותר התפצלו משפת אם מסוימת. הרעיון הוצע לראשונה על ידי הבלשן האמריקאי מוריס סוואדש בשנות החמישים של המאה ה-20.
מפה המציגה אזורים שבהם התפתחו שפות ראשוניות
גלוטוכרונולוגיה מבוססת על ההנחה שקצב שינוי של מילים השייכות לקבוצת המילים הבסיסיות והשימושיות בשפה הוא קבוע. ההשראה לשיטה הייתה תיארוך פחמן-14. היום ניתן להשוות אותה לשיטת השעון המולקולרי לתיארוך התפצלות מינים באבולוציה.
גלוטוכרונולוגיה, ובאופן כללי האפשרות לתיארוך של שינויים בשפה על-פי מידע בלשני בלבד (ללא מידע היסטורי או ארכאולוגי), שנויות במחלוקת ביותר בקרב בלשנים, ורבים רואים בהן שיטות פסבדו-מדעיות.
לעיתים קרובות משתמשים במונח "לקסיקו-סטטיסטיקה" (Lexicostatistics) במקום גלוטוכרונולוגיה, אך שימוש זה אינו מדויק. לקסיקוסטטיסטיקה היא שם כללי לכל תהליך המשתמש בניתוח סטטיסטי של אוצר המילים (הלקסיקון) של השפה.
השיטה של סוואדש

מוריס סוואדש ערך רשימה של מילים בסיסיות (מילות ליבה), שכללה שמות גוף (אני, את/ה, אנחנו), חלקי גוף (ראש, יד), גופים שמימיים (שמש, ירח), חיות (ציפור, כלב), פעלים המתארים פעולות בסיסיות (אכילה, הליכה), מספרים (אחד, שתיים), צבעים וכו'. סוואדש הניח שמילים אלה אינן תלויות תרבות ואפשר יהיה למצוא אותן בכל שפה. כמו כן, הוא הניח שהיות שהמילים האלה נמצאות בשימוש תדיר, נדיר שהן יוחלפו על ידי מילים מושאלות. הרשימה המקורית, שפורסמה ב-1952, כללה 200 מילים; היא הוחלפה ב-1955 ברשימה של 100 מילים.
כאשר רוצים למדוד את הזמן שעבר מאז התפצלות של שתי שפות זו מזו, יש לתרגם את רשימת סוואדש לכל אחת מהשפות, ואז לספור את הקוגנטים, כלומר המילים שצורתן דומה ומוצאן משותף. ככל שמספר הקוגנטים גדול יותר, השפות קרובות יותר, והזמן שעבר מאז שנפרדו זו מזו קצר יותר.
על סמך קצב השינוי של כמה זוגות שפות שהיסטוריה שלהן מוכרת, העריך סוואדיש שהשפות מתרחקות זו מזו בקצב של 14 מילים (מתוך רשימת ה-100) ב-1000 שנים.
השיטה של סוואדש > ביקורת

השיטה המקורית של סוואדיש נדחתה על ידי רוב הבלשנים.
ההתנגדות העיקרית היא להנחה המובלעת בשיטה, שקצב השינוי הוא קבוע ואחיד. מחקרים מראים שקצב השינוי בפועל שונה מאוד בין שפות שונות: לדוגמה, קצב השינוי של איסלנדית הוא כ-4%, בעוד קצב השינוי של השפה-האחות נורווגית ספרותית הוא כ-20%. בנוסף, אירועים היסטוריים וחברתיים משמעותיים נוטים לגרום לשינויים חד-פעמיים מהירים בשפה.
גרנוויל רדמונד

| --- | --- |

 לידה:  9 במרץ 1871 פילדלפיה, ארצות הברית 
 פטירה:  24 במאי 1935 (בגיל 64) הוליווד, ארצות הברית 
 מקום לימודים:  California School for the Deaf, Berkeley (1890)  אקדמיה ז'וליאן  San Francisco School of Design  California School for the Deaf, Fremont 
 תקופת הפעילות:  1893–1935 (כ־42 שנים) 
 תחום יצירה:  ציור נוף 
 זרם באמנות:  טונליזם, אימפרסיוניזם 
 
גרנוויל ריצ'רד סימור רדמונד (באנגלית: Granville Richard Seymour Redmond;‏ 9 במרץ 1871 - 24 במאי 1935) היה צייר נוף אמריקאי בסגנון הטונאליזם והאימפרסיוניזם בקליפורניה. הוא היה גם שחקן מזדמן עבור חברו צ'רלי צ'פלין.
שנים מוקדמות

רדמונד נולד בפילדלפיה, פנסילבניה, ב־9 במרץ 1871. בילדותו (גיל 2–3) הוא לקה במחלת השנית, כשהתאושש התגלה שהוא איבד את שמיעתו. ייתכן שהדבר הניע את החלטת משפחתו לעבור מהחוף המזרחי לסן חוזה בקליפורניה: האפשרות שיקבל חינוך בבית ספר לחרשים בברקלי.